S-82/2023

Mál þetta, sem þingfest var og dómtekið 12. september sl. er höfðað af lögreglustjóranum á Norðurlandi vestra með ákæru 14. ágúst 2023, á hendur K-kk-þgf K-kk-þgf K-kk-þgf, fæddum 28. nóvember 1963, til heimilis að Holtsflöt 6, Akranesi,, fyrir umferðarlagabrot, með því að hafa, skömmu eftir hádegi sunnudaginn 25. júní 2023, sviptur ökurétti, ekið bifreiðinni SN- D71 um Norðurlandsveg við Laugarbakka, óhæfur til að stjórna bifreiðinni örugglega vegna áhrifa alkóhóls (alkóhól í blóði reyndist 2,2 8‰).

Telst framangreint varða við 1. mgr. 58. gr. og 1., sbr. 3. mgr. 49. gr., sbr. 95. gr. umferðarlaga nr. 77, 2019.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 99. gr. umferðarlaga nr. 77, 2019.“II

Ákærði sótti ekki þing og boðaði ekki forföll þegar málið var þingfest 12. september sl. Málið er því dæmt með vísan til 1. mgr. 161. gr. laga nr. 88/2008 um meðferð sakamála enda er þess getið í fyrirkalli sem birt var á lögmætan hátt 21. ágústsl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða. Um málsatvik vísast til ákæru.

Samkvæmt vottorði sakaskrár hefur ákærði áður sætt refsingu. Í janúar 2019 gekkst hann undir greiðslu sektar og sviptingu ökuréttar í 12 mánuði vegna ölvunar við akstur. Í október 2019 var ákærði dæmdur til greiðslu sektar vegna ölvunaraksturs auk þess sem hann var sviptur ökurétti í eitt ár. Dómur þessi var hegningarauki við sáttina sem ákærði gekkst undir í janúar 2019. Í janúar 2022 gekkst ákærði undir greiðslu sektar vegna ölvunar við akstur og þá var hann jafnframt sviptur ökurétti í fimm ár frá 18. janúar 2022. Ákærði er nú sakfelldur fyrir að aka öðru sinni undir áhrifum áfengis þannig að ítrekunaráhrifa gæti milli brota hans en áralöng dómvenja stendur til þess að við brot af þessu tagi sé horft til reglna 71. gr. almennra hegningarlaga nr. 19/1940 hvað ítrekun varðar.

Að því gættu sem að framan er rakið ber að dæma ákærða til 30 daga fangelsins vegna ölvunarakstursins og þá er og rétt að gera honum sekt að fjárhæð 120.000 krónur fyrir að aka sviptur ökurétti en 10 daga fangelsi komi í stað sektarinnar verði hún ekki greidd innan fjögurra vikna.

Þá ber með vísan til tilvitnaðra ákvæða í ákæru að svipta ákærða ökurétti ævilangt.

Með hliðsjón af niðurstöðu málsins ber með vísan til 1. mgr. 235. gr. laga um meðferð sakamála að dæma ákærða að greiða allan sakarkostnað sem samkvæmt yfirliti sækjanda nam 42.743 krónum.

Af hálfu ákæruvaldsins sótti málið S-kk-nf H-kk-nf K-kk-nf saksóknarfulltrúi lögreglustjórans á Norðurlandi vestra.

H-kk-nf H-kk-nf héraðsdómari kveður upp dóm þennan.

Dómsorð:

Ákærði, K-kk-nf K-kk-nf K-kk-nf, sæti fangelsi í 30 daga.

Ákærði greiði 120.000 króna sekt til ríkissjóðs en 10 daga fangelsi komi í stað sektarinnar verði hún ekki greidd innan fjögurra vikna.

Ákærði er sviptur ökurétti ævilangt.

Ákærði greiði 42.743 krónur í sakarkostnað.

H-kk-nf H-kk-nf